ทหารไทยออกประกันทรัพย์ในบ้านครอบคลุมดินไหว-น้ำท่วม
ทหารไทย ออกผลิตภัณฑ์ ประกันทรัพย์ในบ้าน ชัวร์ 100% คุ้มครองครบวงจร แผ่นดินไหว ไฟไหม้ น้ำท่วม โจรกรรม
30 มี.ค. 2554

ทหารไทย ออกผลิตภัณฑ์ ประกันทรัพย์ในบ้าน ชัวร์ 100% คุ้มครองครบวงจร แผ่นดินไหว ไฟไหม้ น้ำท่วม โจรกรรม
น.ส.กมลวรรณ อิ่มฤทัยเจริญโชค  ผู้อำนวยการอาวุโส ฝ่ายธนบดีธนกิจ-ธุรกิจประกัน ของ ธนาคารทหาร กล่าวว่า ธนาคารได้ออกผลิตภัณฑ์ ประกันทรัพย์ในบ้านชัวร์ 100% คุ้มครองทรัพย์สินภายในบ้านจากภัยธรรมชาติและการโจรกรรมสูงสุด 300,000 บาท หากเกิดความเสียหายขึ้นกับทรัพย์สินโดยเฉพาะจากภัยธรรมชาติ เช่น แผ่นดินไหว ภัยลมพายุ รวมทั้ง การโจรกรรม ทีเอ็มบีให้ความคุ้มครองสูงสุด 300,000 บาท
ทั้งนี้การคุ้มครองจะครอบคลุมถึงทรัพย์สินที่พกติดตัวได้ทุกชนิดไม่ว่าจะเป็น โทรศัพท์มือถือ กล้องถ่ายรูป หรือ นาฬิกาข้อมือ สูงสุด 30,000 บาทต่อปี โดยลูกค้าสามารถเลือกชำระเบี้ยประกันได้ตามระยะเวลา 3 รูปแบบ 1.ชำระเบี้ยประกัน 1,750 บาทต่อ 1 ปี 2. ชำระเบี้ยประกัน 4,400 บาทต่อ 3 ปี หรือ 3. ชำระเบี้ยประกัน 6,100 บาทต่อ 5 ปี  โดยลูกค้าจะได้รับความคุ้มครองทันที  สามารถสมัครได้ตั้งแต่วันที่ 4 เมษายน เป็นต้นไป
“จากเหตุการณ์ภัยธรรมชาติต่างๆ ที่เกิดขึ้นในช่วงระยะเวลาที่ผ่านมา ทางทีเอ็มบี เข้าใจว่าลูกค้าหลายท่าน เกิดความวิตกกังวลกับสิ่งที่เกิดขึ้นว่าอาจจะส่งผลกระทบและความเสียหายต่อที่อยู่อาศัยและทรัพย์สินของพวกเขา ซึ่งบ้านส่วนใหญ่จะมีแต่ประกันอัคคีภัย ทีเอ็มบี จึงขอทำหน้าที่ดูแลลูกค้า ด้วยการคุ้มครองถึงทรัพย์สินในบ้าน หากเกิดความเสียหายจากภัยธรรมชาติต่างๆ รวมถึงภัยจากการโจรกรรมด้วย เพื่อให้ลูกค้าไม่ต้องกังวลกับค่าเสียหายที่จะเกิดขึ้นอีกต่อไป” น.ส.กมลวรรณ กล่าว